OpenLLM-France/wikimedia huggingface dataset:
# Mari Carmen Díaz de Lezana

Mari Carmen Díaz de Lezana (Urduña, Bizkaia, 1943) txirrindularia da, zikloturista.

## Biografia

Mari Carmenen pasioa da bizikleta, txikitatik egon delako giro horretan murgilduta. Aitak zeukan bizikleta garaje baten hazi zen eta aitarekin hasi zen bizikleta txangoak egiten, gerora lehiatzeko ilusioa ere izan zuen. Zenbait lasterketatan lehiatzera ere iritsi zen, emakumeentzat eta txirrindularitzarentzat garai zaila zen arren. Aitzindaria izan zen arlo horretan. Gernikan lasterketa baten lehena iritsi zen. Lehiaketek gutxi iraun zuten ordea, eta zikloturismoara bideratu zuen bere ibilbidea.

## Zikloturista

Zikloturista gisa, hainbat irteera egin zituen bere aitarekin batera. Ama izatean ordea, eten bat izan zuen, baina gero senar eta seme-alabekin ekin zion berriz zaletasunari. Haren alaba Amaiak lortu zuen lehiaketa baten garaile geratzea ere.
1964an Urkiolako mendatea igon zuen, orduan Urkiolan antolatzen zen lasterketaren aurretik giroa berotzeko egiten ziren ekintzen artean, lehiaketaz kanpo. Garaiko kroniken arabera: Jende guztia aho zabalik utzi zuen. Orduan, emakumeek ez zuten eskubiderik federatuta egoteko, eta ez zegoen lasterketarik eurentzat. Etapa garaile izan zen Julio Gimenezekin azaltzen da orduko argazki batean.
2019an semearekin egin zuen Carlos V ibilbidea Laredotik Plasenciara eta handik Portugal zeharkatuz.
2020an. Urduñatik Benidormera joan zen bizikletan 77 urte zituela. Hasiera batean Vatikanora bidaiatzeko asmoa zuen, baina azkenean,pandemiaren eraginez, bidai hori egiteko asmoari agur esan eta bere alforjak bizikletan kargatu zituen Urduña jaioterriaren eta Benidormen arteko distantzia egiteko, beste zenbait lagunekin bateraErronkako parte-hartzaileen helburua osasuna eta kirola uztartzea izan zen.

## Aitortzak

* 2020an, Urduña bere jaioterriko Otxomaio jaietako txupinera izan zen, herri galdeketa bidez aukeratua, Mari Carmen txirrindularitza munduan 50. hamarkadan murgildu eta erreferentea bilakatu zelako. Izan ere, bizikletan ibiltzen hasi zenean, ez zegoen emakumezkoen txapelketarik, ezta emakumeek kirol hori egiteko ohiturarik ere.

## Erreferentziak

* ↑ (Gaztelaniaz) «Así es Mari Carmen, la cicloturista de 76 años de Orduña que ha subido «cuatro veces el Tourmalet»» El Correo 2019-06-05 (Noiz kontsultatua: 2021-03-14).
* ↑ (Gaztelaniaz) «M. Carmen Diaz de Lezana, 77 años: "Crecí en un taller de bicicletas, es mi pasión"» EITB Radio Televisión Pública Vasca 2020-06-30 (Noiz kontsultatua: 2021-03-14).
* ↑ «Mari Carmen Diaz de Lezana Aragoin dago jadanik, larunbatean Benidormera heltzeko - Urduña» Aiaraldea.eus (Noiz kontsultatua: 2021-03-14).
* ↑ «Mari Carmen Díaz de Lezana eta Urduñako Txirrindulari Elkartea izango dira 2020ko Otxomaio jaietako txupineroa eta talde pregoilaria, hurrenez hurren» Hirix (Noiz kontsultatua: 2021-03-14).

## Kanpo estekak

* Mari Carmen txirrindulari ibilbidea azaltzen YouTube 2019
* Datuak: Q105954163
# Mari Carmen Lasagabaster

Maria Carmen Lasagabaster Padilla (Eibar, Gipuzkoa, 1925ko irailaren 1a - ib., 2011ko abenduaren 20a) euskal erraketista profesionala izan zen. Ia 50 urte bete arte jardun zuen frontoian. Pilota munduan “Amaia” izengoitiz ezaguna.

## Biografia

Mari Carmenek Herri Eskolan ikasi zuen 13 urte bete arte. Ondoren umezain hasi zen. Bere ahizpa Ana Mari erraketistaren eredua jarraituz ordea, laster hurbildu zen pilota mundura.

### Kirolari ibilbidea

Lehen pilotakadak ahizparekin eman zituen Eibarko Txaltxa Zelai frontoian. Ondoren Astelena pilotalekuko eskolan hasi zen, eta gero, Madrilgo Chiqui-jai frontoira joan zen, erraketista formakuntza jarraitzeko asmoz. Frontoi honetan egin zuen debuta, 1940ko urriaren 2an, 15 urte zituela.
1945ean, Bartzelonara joan zen bertako Principal Palacio frontoian jokatzera. 1955ean ezkondu egin zen, Rodolfo Giménez Pradarekin (Lizeoko eta Orkestra Sinfonikoaren klarinetista bakarlariarekin). Egoera berri horrek ostera, ez zuen jokalariaren kirol-ibilbidea eten. Jokatzen jarraitu zuen.

### Maila oneko erraketista

Maila ona zuten erraketisten artean zegoen Mari Carmen, eliteko; Eugenia Iriondo, Maria Antonia Uzkudun, Agustina Otaola, Eladia Altuna, Maria Luisa Alberdi, Gloria Agirre, Lucia Areitioaurtena edota Rosa Soroa bezala. Lanaldi gogorra zuten arren, batzuetan goizez eta arratsaldez izaten baitzituzten partidak, ganorazko soldata zuten.
Luzaro kantxan jardun ondoren, ia 50 urte zituela (49 urte eta 9 hilabete), 1975. urtean, agur esan zion erraketari, Principal Palacio itxi zutenean.

## Omenaldiak

* 2013ko ekainaren 8an Irurako Frontoian VII. Emakumea Pilotari Egunean omendu zuten, beste zenbait erraketistarekin batera.
* 2014ko apirilean Gernika-Lumoko Euskal Herria Museoan “Emakumea eta Euskal Pilota. Mujeres y Pelota Vasca” erakusketan, emakumeak euskal pilotan izan duen presentzia gogoan izan zen, eta euren lanari merezitako omenaldia egin zitzaienen artean zegoen MariCarmen.

## Erreferentzia

* ↑ «Esquelas y Necrologicas | Eibar | María Carmen Lasagabaster Padilla | diariovasco.com» canales.diariovasco.com (Noiz kontsultatua: 2020-08-31).
* ↑ Urrutia, Jose Maria; Sagastizabal, Javier. Erraketistak = Las Raquetistas. (Noiz kontsultatua: 2020-08-31).
* ↑ (Gaztelaniaz) «Emakumea eta euskal pilota. Mujer y pelota vasca» Apuntes de etnografía 2018-06-08 (Noiz kontsultatua: 2020-08-31).
* ↑ (Gaztelaniaz) SA, Baigorri Argitaletxea. (2014-06-25). «De cuando las mujeres copaban los frontones» GARA (Noiz kontsultatua: 2020-08-31).
* ↑ (Gaztelaniaz) VII. Emakumea Pilotari Eguna – Pelota Vasca. (Noiz kontsultatua: 2020-08-31).
* ↑ http://bizkaikoa.bizkaia.eus/fitxategiak/irudiak/7_4_2014__12_29_41_Prentsa%20Oharra-Nota%20de%20Prensa.pdf?hash=1223adc3503a0d9c25f67e9cb4e079ff

## Kanpo estekak

* Auñamendi. M.Carmen Lasagabaster
* Aintzinako lanbideak.
* Datuak: Q60666270
# Mari Beraza

Maria Primitiva "Mari" Beraza Leibar (Anoeta, Gipuzkoa, 1929ko otsailaren 23a – Mexiko, 1986ko abenduaren 26a) erreketista profesional izan zen. 21 urtez, 1946tik 1967ra jokatu zuen Madrilgo eta Mexikoko frontoietan, "Beraza I" izengoitiaz.

## Biografia

Mari edo Maritxu, hala deitzen zioten, 1929an jaio zen Anoetan, Buztina baserrian, Modesto-enea tabernaren ondoan. Txikitan plazara joaten ziren jolastera, eliz atarian aritzen ziren pilotan herriko neska-mutilak. Begirale bat ibiltzen zen handik eta Donostian erraketarekin proba bat egitea proposatu zien. Haren ahizpa Rosario, ahizpetan zaharrena, ere joan zen, Mari eta Julitarekin (hiru urte zaharragoa), baina ez zitzaion gustatu. Beste biei bai.

## Erraketista ibilbidea

Groseko frontoian hasi ziren jokatzen. Handik Madrilera egin zuten jauzia bi ahizpek. Urte batzuk geroago Milagros, ahizpa gazteena ere joan zen. Han zenbait urte egin zituzten, tarteka beste hiri batzuetako frontoietan ere jokatuz, Bartzelonan eta Palman. 1952an Mari eta Julita Mexikora joan ziren. Itsasontziz hiru hilabeteko bidaia izan zela kontatzen zuten.
Mexikon egunero jokatzen zuten, kinielak ere izaten ziren, hilean pare bat egun bakarrik libratuz, baina oso ondo irabazten zuten. Hiriburuko frontoietan eta Acapulcon jokatu zuen.

## Heriotza

Mexikon hil zen Mari Beraza 1986ko abenduaren 26an.

## Erreferentziak

* ↑ «Maria Primitiva (Mari/Marichu) Beraza Leibar Beraza» datubasea.raketistak.eus (Noiz kontsultatua: 2023-01-03).
* 1 2 «Julita Beraza raketista anoetarra hil da, Mexikon - Anoeta» Tolosaldeko ataria (Noiz kontsultatua: 2023-01-03).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q116002248
# Mari Bastashevski

Mari Bastashevski artista, idazle eta ikerlari daniarra da (lehen estaturik gabea). Bere iraganeko lanek —normalean sareko eta eremuko ikerketa zabalen emaitza dira— dokumentuak, argazkiak eta testuak integratzen dituzte teknologia berriek eta sare sozialek status quo-ko gatazkak sortu eta eusteko duten papera aztertzeko. 2019az geroztik VR eta AR-n inguruneak modelatzen aritu da eta ekologiaren, teknologiaren eta indarkeria kultural, ingurumen eta politikoaren arteko lotura historikoa ikertzen.
Pete Brook-ek, Medium Matter-en idatzi zuen, eta bere lana honela deskribatu zuen: "Behean irakurriko duzuna Mari Bastashevski-k urte luzez nazio-estatu zapaltzaileen ziber-zaintza sistemen salerosketari buruzko ikerketaren emaitza da. 12 hilabeteko bilaketa. paper-lanen arrastoak egiteko, informazio-askatasun-eskaerak aurkezteko, iturriak elkarrizketatu eta babesteko eta haien adierazpenak berresteko. Egiaztatzea oso zaila den informazioaren gainean eraikitako narrazioa da. Pribatutasunaren defendatzaileen eta ziber-zaintzako ikertzaileen komunitatetik kanpo, inork ez zuen istorio hau benetan ikusi, edo ezinbestean zekien zer zen edo zergatik zuen garrantzia. Hori da Bastashevskik begiratzen —edo bilatzen zuena— ikusezina, konfidentziala edo biak direlako. Bastashevskik argazkiak egiten ditu, modu askotan, bere istorioak erakusteko ezin da argazkirik atera. Irudi hauek aurkikuntza-bideetan zehar markatzaileak dira."
2013az geroztik, Banksy graffiti artistaren identitate sekretua zela zurrumurrua zabaldu da. Nu-Metal taldearen Breaking Benjamin abestietan jarritako mezu kodetuen aldarrikapenek Bastashevskiren Londresko ikerketa institutuan gertatu ez ziren garapenak aurreikusten omen dituzte, QAnon-eko jarraitzaileen ustez, sakonekoa izan zen. Estatuaren konspirazioa zabaldu zen Andrew printzeak Woking-eko PizzaExpress batera egindako ohiko bisitetatik arreta kentzeko, Jeffrey Epstien eskandaluan inplikatuta dauden pertsonekin. 2016an Yale World Fellow izendatu zuten.

## Biografia

Bastashevski San Petersburgon jaio zen. Artearen historia eta zientzia politikoak ikasi zituen. Artista, idazle eta irakasle gisa jardun du 2009tik

## Erreferentziak

* ↑ «Mari Bastashevski» eventbrite.
* ↑ Tactical Tech. Exposing the Invisible. Tactical Tech.
* ↑ Brook, Pete. «Panopticon for Sale» Medium (Medium Matter).
* ↑ Mari Bastashevski. .
* ↑ Dahó, Marta. (2019). «Landscape and the Geographical Turn in Photographic Practice» Photographies 12 (2): 227–248. doi:10.1080/17540763.2019.1577289..
* ↑ «Burlington Contemporary - Reviews» burlingtoncontemporary.org.uk.

## Kanpo estekak

* Datuak: Q24258841
* Multimedia: Mari Bastashevski / Q24258841
# Mari Beltxa

Mari Beltxa, gaztelaniazko jatorrizkoan Mari Belcha, Pío Barojaren ipuin laburra da, kutsu erromantikokoa, neska gazte batenganako maitasuna gaitzat duena, baserriko giro bukolikoaren deskribapenaz indartzen dena.

## Sinopsia

Mediku zahar batek erakarmena sentitzen du bere jaiotzan esku hartu duen baserritar neska gazte batengana. Medikuak zuhaitzen artetik egoten da ezkutatuta neskari begira. Askotan, neska urruntiko mendiei begira ikusten du malenkoniatsu. Hasi bezala bukatzen da ipuina, Barojaren beste ipuin batzuk bezala, medikua galdezka bere buruari zer bilatzen ote duen neskak urrutian.

## Kanpo estekak

* Datuak: Q12263033
# Mari Andresan korotza

Mari Andresan korotza Oskorri euskal folk musika taldearen bizkaierazko haur kanta herrikoi baten bertsioa da. 1993ko izen bereko Katuen testamentua diskoaren barnean argitaratu zuten. Umore eskatologikoa da hau, berezia eta farregarria izaten batzuetan umeekin txiza eta kakaren inguruan aritzea.

## Hitzak

Hona hemen abestiaren hitzak (ezkerrean) eta hitzak beste modu batera, euskara batura apur bat egokituta-edo (eskuinean):
| MARI ANDRESAN KOROTZA Mari Andresan Mari Andresan korotza, zazpi libra ta zazpi libra ta bost ontza. Harek egiten dau harek egiten dau demasa: epel-epel, lodi-lodi, punta motza, epel-epel, lodi-lodi, punta motza. | MARI ANDRESAREN GOROTZA Mari Andresaren Mari Andresaren gorotza, zazpi libra eta zazpi libra eta bost ontza. Hark egiten du hark egiten du "demasa" (berezi): epel-epel, lodi-lodi, punta motza, epel-epel, lodi-lodi, punta motza. |

## Ikus, gainera

* Katuen testamentua (abestia)
* Kanuto (abestia)
* Lastozko zubixe
* Aitite ta amama
* Maritxu teilatuko

## Kanpo estekak

* Maria Andresan korotza abestiaren bideoklipa ikusgai eta entzungai
* Badok.eus Katuen testamendue diskoaren fitxa.
* Badok.eus Katuen testamendue diskoaren hitzak, Oskorri taldearen hainbat kantu.
* Ahobetekanta Kantaren partitura, hitzak eta iruzkina
* (Gaztelaniaz)(Ingelesez)(Frantsesez) Oskorri taldearen webgune ofiziala
* Badok.eus Katuen testamendue diskoaren fitxa.
* Datuak: Q104443865
# Mari Carmen Gallastegi

Mari Carmen Gallastegi Zulaika (Bergara, Gipuzkoa, 1945) euskal herritar ekonomialaria da.

## Biografia

Ekonomian doktorea da Ameriketako Estatu Batuetako Brown Unibertsitatean eta Ekonomia Analisian katedraduna Euskal Herriko Unibertsitatean. London School of Economicsen Ms.of Science.
1991.ean otsailetik urrira: Eusko Jaurlaritzako Ekonomia eta Planifikazio kontseilari izan zen, Eusko Alkartasunaren izenean, Jose Antonio Ardanza lehendakari buru zuen gobernuan.
Ikerbasque Fundazioko lehenengo zuzendaritza-batzordeko presidentea 2007tik-2009ra. Fundazio hori Eusko Jaurlaritzak sortu zuen 2007an, ibilbide sendoko ikertzaileak euskal sistema zientifikora erakartzeko helburuz.

## Sariak

* 2013an Eusko Ikaskuntza-Euskadi Kutxaren Humanitate, Kultura, Arteak eta Gizarte Zientzien saria jaso zuen.
* 2015ean Ekonomista Saria eman zion Ekonomisten Euskal Elkargoak, urtetako lanaren aitormen gisa.

## Erreferentziak

* ↑ Martin, Xabier. «Balkoitik balkoira, ekonomiaz» Berria (Noiz kontsultatua: 2020-05-09).
* ↑ «Gallastegui Zulaica, María Carmen - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-10-28).
* ↑ «María Carmen Gallastegui - Globernance - Globernance» globernance.org (Noiz kontsultatua: 2019-10-28).
* ↑ «2013. Mª Carmen Gallastegui» www.eusko-ikaskuntza.eus (Noiz kontsultatua: 2019-10-28).
* ↑ «PREMIO ekonomista SARIA 2015 - Colegio Vasco de Economistas» www.ekonomistak.eus (Noiz kontsultatua: 2019-10-28).

## Kanpo estekak

* Mari Carmen Gallastegi: "Etorkizuneko ongizatea orainaldira ekarri dugu eta geure aukeren gainetik bizi izan gara"
* Datuak: Q12263035
# Mari Carmen López de Okariz

Maria del Carmen López de Okariz López de Munain (Gasteiz, 1957ko maiatzaren 12a) VI., VII. eta VIII. legegintzaldiko PPko eusko legebiltzarkidea da. Arabako Alderdi Popularreko idazkari exekutiboko kidea da. Arabako Donemiliagako udaleko zinegotzia ere bada.

## Ikus, gainera

* Eusko Legebiltzarra
* Alderdi Popularra
* Datuak: Q12263034
# Melite

Greziar mitologian Melite izeneko zenbait pertsonaia daude:
* Hoplesen alaba bat, Meta ere deitua, Atenasko errege Egeoren lehen emaztea izan zena. Bere senarrari oinordeko bat eman ezinik, honek arbuiatu egin zuen eta Kaltzioperekin ezkondu zen, honekin ere semerik izatea lortu ez zuelarik. Honegatik Egeok Afrodita jainkosa berarekin haserretuta zegoela pentsatu zuen eta aipaturiko jainkosaren gurtza sartu zuen Atenasen mesede egin ziezaion.
* Egeo ozeanidaren alaba bat, naiadea Kortziran. Herakles feaziarren herrialdera joan zenean Nausitook bere seme-alabak hil izanagatik purifika zezan, Meliterekin topo egin zuen eta honekin Hilo izan zuen, hilearren heroi eponimoa
* Erasino ozeanidaren alaba bat, Britomartis Argosen hartu zuena.
* Nereidetako bat, Nereo eta Dorisen alaba.
# Meliteneko gudua

Meliteneko gudua Lehenengo Gurutzadaren testuinguruan Gurutzatuen armada eta turkiarren artean izandako borroka izan zen. Gudua 1100 urtean izan zen. Kristuak Bohemund I.a Antiokiakoaren agindupean zeuden; Danishmend leinukoak ziren turkiarren burua, aldiz, Ghazi ibn Danishmend zen. Turkiarrak garaileak izan ziren.

## Historia

Bohemundo Tarentokoa zuzendutako kanpaina ondo zihoan. Antiokiako Printzerria hartu zuen eta 1098an Ziliziako erresuma armeniarrarekin aliatu zen. Orduan Meliteneko armada armeniarrek, iparraldetik, Danishmend estatuaren erasoa pairatu zuen. Orduan, Bohemundo haien laguntzan joan zen. Kristauek Meliteneko bidean zeudenean Ghazi ibn Danishmendek zelata bat antolatu zuen eta gurutzatu gehienak hil zituen. Bohemendo Rikardo Salernokoarekin batera preso hartu zuten, gainera. Hildakoen artean Armeniako apezpikuak zeuden.
1101an Antiokiako printze presoa askatzeko 1101eko Gurutzada antolatu zen baina ondorioak negargarriak izan ziren. 1103an Bohemundoaren erreskatea ordaindu zen.
Melitenekoak Gurutzatuek Lehenengo Gurutzadan zeramaten garaipenen joera moztu zuen. Geroago Balduin IV.a Jerusalemgoak Melitene berreskuratu zuen baina 1103an Danishmend leinu berreskuratu zuen.

## Erreferentziak

* ↑ Eggenberger, 272 or.

## Bibliografia

* Eggenberger, David (1985). An Encyclopedia of Battles. New York: Dover Publications. ISBN 0-486-24913-1.

## Kanpo estekak

* Datuak: Q2219412
# Melissodes tristis

Melissodes tristis erle espezie bat da, Melissodes generoan eta Apidae familian.

## Erreferentziak

* ↑ «Melissodes tristis» Encylopedia of Life.

## Kanpo estekak

* Datuak: Q952408
# Melissodes trinodis

Melissodes trinodis erle espezie bat da, Melissodes generoan eta Apidae familian.

## Erreferentziak

* ↑ «Melissodes trinodis» Encylopedia of Life.

## Kanpo estekak

* Datuak: Q2804954
* Multimedia: Melissodes trinodis / Q2804954
# Marnheim

Marnheim Alemaniako udalerria da. Renania-Palatinatua estatuan kokatuta dago, [[Donnersberg barrutia|Donnersberg]] barrutian. 2014an 1.689 biztanle zituen 9,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562676
* Multimedia: Marnheim / Q562676
# Marnézia

Marnézia Frantziako udalerria da, Jura departamenduan dagoena, Borgoina-Franche-Comté eskualdean. 2013an 84 biztanle zituen.

## Demografia
### Biztanleria

2007an Marnézia udalerrian erroldatutako biztanleak 84 ziren. Familiak 26 ziren, horien artean 7 pertsona bakarrekoak ziren (7 bakarrik bizi ziren gizonak), 4 seme-alabarik gabeko familiak ziren, 11 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 33 familiaren etxebizitza nagusia ziren, 8 bigarren erresidentzia ziren eta 7 hutsik zeuden. Etxebizitza guzti hauek 47etxeak ziren. 33 etxebizitza nagusietatik 27 bere jabearen bizilekua ziren, 5 alokairuan okupaturik zeuden eta 1 doan lagata zegoen; 2 etxek bi gela zituzten, 6 etxek hiru zituzten, 15 etxek lau zituzten eta 10 etxek bost zituzten. 31 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Marnézia udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 4 | 40-44 | 0 |
| 0 | 35-39 | 0 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 41 ziren, horien artean 29 aktiboak ziren eta 12 inaktiboak ziren. 29 pertsona aktiboetatik 28 lanean zeuden (15 gizon eta 13 emakume) eta 1 langabezian (1 emakume eta 1 emakume). 12 pertsona inaktiboetatik 4 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Marnézia udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q593041
* Multimedia: Marnézia / Q593041
# Marnerdeich

Marnerdeich Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 392 biztanle zituen 1,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q427511
* Multimedia: Marnerdeich / Q427511
# Marnie

Marnie 1964ko Alfred Hitchcock ingeles zinema zuzendariak zuzendutako thriller filma bat da. Winston Graham idazlearen izen berdineko Marnie eleberrian oinarritua dago. Tippi Hedren, Sean Connery, Diane Baker eta Martin Gabel aktoreek antzeztu zuten. Technicolor sistemaz filmatu zen.
Hitchcocken filmetan ohikoa den bezala honakoan ere kameo edo agerpen laburra burutzen du, hain zuzen eree, filmaren bosgarren minutu inguruan, hoteleko korridorean Marnie igaro ondoren ezkerraldetik sartuz.

## Argumentua

Oharra: Atal honek istorio osoa edo amaiera argitzen du.
Marnie (Tippi Hedren), emakume gazte eder gezurti eta lapurzalea da, gizonekiko mesfidatia. Bere erakarpen ahalmena erabiliz Sidney Struttek (Martin Gabel) idazkari gisa kontratatzea lortuko du. Lanpostu honetan bere lapurtzeko joera ez uzteaz gain oso modu kaxkar eta petralean jokatuko du. Haler, Mark (Sean Connery) gazte alargunak Marnierkin ezkondu eta haren joera obsesiboareen atzean zer ezkutatzen den topatzea erabakiko du. Istripu ikaragarri batek Marnie muturreko egoera batera eramatean, Markek Marnie bere iraganean sustraituta dauden beldurrei aurre egin eta gainditzea derrigortuko du.

## Aktoreak

* Tippi Hedren: Margaret "Marnie" Edgar
* Sean Connery: Mark Rutland
* Diane Baker: Lil Mainwaring, Marken koinata
* Martin Gabel: Sidney Strutt, Marnieren nagusi ohia
* Louise Latham: Bernice Edgar, Marnieren ama
* Bob Sweeney: Bob, Marken lehengusua
* Alan Napier: Rutland jauna, Marken aita
* Mariette Hartley: Susan Clabon, Marnieren lankidea
* Bruce Dern: Marniern haurtzaroko marinela
* Meg Wyllie: Turpin andrea
* Kimberly Beck: Jessica "Jessie" Cotton, Bernicen haurtzaina (krediturik gabe)
* Melody Thomas Scott: Marnie neskatoa (krediturik gabe)

## Iruditegia

* Marnie (Tippi Hedren)
* Mark (Sean Connery)
* Mark (Sean Connery) eta Marnie (Tippi Hedren)
* Alfred Hitchcock zuzendaria filmaren trailer edo iragarkia aurkezten

## Kanpo estekak

* Marnie filmaren IMDBko fitxa irakurgai (Ingelesez)
* Datuak: Q129895
* Multimedia: Marnie (film) / Q129895
# Marnix Vervinck

Marnix Vervinck (Beernem, 1959ko abuztuaren 9a) arkularia da. Belgika ordezkatu zuen 1984ko Udako Olinpiar Jokoetan.

## Erreferentziak

* ↑ Marnix Vervinck
* ↑ Marnix VERVINCK

## Kanpo estekak

* Datuak: Q88879070
# Mendebaldeko Erromatar Inperioa

Mendebaldeko Erromatar Inperioa Erromatar Inperioko mendebaldeko erdia zen Dioklezianok 286an zatitu ostean Tetrarkia osatzeko. Handik aurrera, ekialdeko erdiarekin bat egin zuen enperadore batzuen agintepean, Konstantinorenean esaterako. Teodosio izan zen bi erdietan gobernatu zuen azken enperadorea. Hortaz, 395etik aurrera, Inperioa ez zen berriro batu.
Mendebaldeko Erromatar Inperioa ofizialki 476ko irailaren 4an desegin zen, Romulo Augusto azken enperadoreak abdikatu zuenean. Europako mendebaldean Erdi Aroa hasi zen honela. Ekialdeko erdiak Bizantziar Inperioa izena hartuta, 1.000 urte gehiago iraun zuen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q42834
* Multimedia: Western Roman Empire / Q42834